The Kitchen (film)

***The Kitchen*** er en amerikansk kriminalfilm fra 2019 regissert av Andrea Berloff, som også skrev manus.

Historien følger en gruppe irsk-amerikanske kvinner som tar over kontrollen over en mafia i Hell's Kitchen på 1970-tallet, etter at FBI arresterer ektemennene deres. Filmen hadde premiere i USA i august 2019.

## Handling
I Hell's Kitchen i 1978 gifter tre kvinner seg med medlemmer av den kriminelle O'Carroll-familien. Kathy er gift med Jimmy, en snill mann som blir stadig mer desillusjonert av mafiaen. Ruby er gift med Kevin, sønn av sjefen Helen O'Carroll. Claire er gift med Rob, som ofte slår og mishandler henne.

Men en natt blir mennene arrestert av FBI-agenter, og dømmes til tre år i fengsel. Jack «Little Jackie» Quinn tar på seg Kevins rolle i familien, og forsikrer konene om at de vil bli tatt vare på. Men han gir dem knapt nok til å leve av. Når kvinnene oppdager at mange av bedriftene som betaler penger til O'Carroll-familien for å beskytte dem, er opprørte over at Little Jackie tvinger dem til å betale mer. Så de tre kvinnene overtaler disse butikkene om å betale dem i stedet, og kvinnene tilbyr andre tjenester til naboene deres - noe som gir dem fortjeneste og sikrer seg respekt fra lokalsamfunnet.

Jackie oppdager hva de holder på med, og konfronterer kvinnene. Men han blir kort tid senere myrdet av Gabriel O'Malley, en vanæret irsk mafia-håndhever. Med Little Jackie ryddet av veien, og Gabriel støtter dem, kontrollerer kvinnene effektivt hele O'Carroll-familien. Gabriel og Claire innleder snart et romantisk forhold. Etter å ha klart å «overtale» det lokale jødiske samfunnet til å bare ansette irsk-amerikanske arbeidere, blir kvinnene beordret til å møte Alfonso Coretti - leder for den italienske mafiaen i Brooklyn. Han er rasende over at irsk-amerikanere trenger inn på hans eget territorium. Han insisterer på at de skal begynne å forhandle med ham, og avslører at ektemennene deres skal løslates om fire måneder - noe kvinnene ikke var klar over før ham forteller dem.

Coretti forstår at kvinnene er i en prekær situasjon, og sier at han vil støtte dem og dele kontrollen over byen - i bytte mot at italiensk-amerikanere får byggejobber i Hell's Kitchen. Kvinnene sier seg enige, vel vitende om at de ikke har noe annet valg. Ruby dreper deretter Helen i raseri, når hun oppdager at svigermoren hennes misliker at hun er gift med Kevin. Hun tror at svigermoren kommer til å tvinge Kevin til å ta ut skilsmisse fra henne når han kommer tilbake fra fengsel. Fire måneder senere blir ektemennene deres endelig løslatt. Kevin er fast bestemt på å gjenoppta makten som Helens arving.

Men Jimmy presser Kathy til å hjelpe ham med å forlate deres kriminelle liv og starte på nytt. Samtidig som Rob er rasende over at Claire har forlatt ham, til fordel for Gabriel. Når Rob slår Claire fordi hun nekter å ta ham tilbake, dreper hun ham. Alfonso Coretti kontakter deretter kvinnene og advarer dem om at Kevin, støttet av andre familie-medlemmer, har beordret at de skal bli drept. Ruby betaler deretter Coretti-familien for å få ektemannen hennes og vennene hans myrdet. Angrepet går gjennom, men Claire blir deretter drept som en hevn-aksjon.

Etter Claires begravelse innser Kathy at Ruby i all hemmelighet har hatt en FBI-agent på O'Carroll-familiens lønningsliste. Ruby forklarer at det faktisk var hun som sørget for at ektemennene deres ble arrestert, ettersom Kevin nektet å la henne få en langt mer fremtredende rolle i familien. Ruby ber Kathy møte henne slik at de kan diskutere hva de skal gjøre videre. Når Kathy ankommer, oppdager hun at Ruby venter sammen med Gabriel på å drepe henne slik at Ruby kan ta over som sjef på egen hånd. Men Kathy hadde forutsett dette, forsoner seg med O'Carroll-familien og tar dem med seg til møtet. Gabriel innrømmer at med Claire død har han ikke lenger noen bånd til mafiaen, så han forlater Ruby. Kathy forteller Ruby at fra nå av vil de dele ansvaret for å lede familien. Filmen slutter med at Kathy og Ruby legger planer om å utvide territoriet sitt til Uptown.

## Skuespillere
* Melissa McCarthy som Kathy Brennan, Jimmy's kone
* Tiffany Haddish som Ruby O'Carroll, Kevin's kone
* Elisabeth Moss som Claire Walsh, Rob's kone
* Domhnall Gleeson som Gabriel O'Malley. Arbeider som leiemorder for mafiaen
* James Badge Dale som Kevin O'Carroll, Ruby's ektemann, og Helen's sønn.
* Brian d'Arcy James som Jimmy Brennan. Kathy's ektemann
* Margo Martindale som Helen O'Carroll, Kevin's mor som styrer den irske mafiaen
* Bill Camp som Alfonso Coretti, sjef for en italisk mafia i Brooklyn.
* Jeremy Bobb som Rob Walsh. Claire's kontrollerende ektemann, og medlem av O'Carroll-familien
* E.J. Bonilla som Gonzalo Martinez, FBI-agent
* Wayne Duvall som Larry, faren til Kathy.
* Annabella Sciorra som Maria Coretti, Alfonso's kone
* Myk Watford som Jack "Little Jackie" Quinn, irsk gangster.

## Referanser


## Eksterne lenker
*